钦定古今图书集成/明伦汇编/氏族典/第386卷 > 李怀远
## 钦定古今图书集成/明伦汇编/氏族典/第386卷 > 李怀远

按《唐书李怀远传》：“怀远字广德，邢州柏仁人。擢四科
第，累转司礼少卿，出为本州刺史，改冀州，迁扬益二
都督府长史，徙同州刺史，累迁鸾台侍郎，进同凤阁
鸾台平章事，以左散骑常侍同中书门下三品，爵赵
郡公，赐寔封户三百，以老听致仕。中宗还京师，召知
东都留守。神龙二年卒。”

===李重润===按《唐书懿德太子重润传》：“重润本名重照，避武后讳
改焉。生东宫，立为皇太孙。中宗失位，太孙府废，贬庶
人，别囚之。帝复位，封邵王。大足中，张易之兄弟得幸
武后，或谮重润与其女弟永泰郡主及主婿窃议，后
怒，杖杀之。重润秀容仪，以孝爱称，诛不缘罪，人皆流
涕。神龙初，追赠皇太子。”